سكت الصوت، ومع سكوته اتفتح النور عشان وحيد يشوف الأتي؛ كان في نفس الأوضة، قاعد على كرسي غريب، إيديه ورجليه متكتفين في الكرسي، اما على راسه، فكان في خوذة حديد غريبة مش عارف هو لابسها ليه!.. وقصاده بالظبط، كان موجود نفس اللوح الإزاز، لكن المرة دي كان ظاهر قصاده راجل في الستينات تقريبًا، ماكنش دريان بحاجة لإنه لسه متخدر ومافاقش، ركز معاه وحيد وساعتها اكتشف إنه قاعد على كرسي شبه الكرسي اللي هو قاعد عليه بالظبط!